als_Latn dik_Latn tur_Latn
EULEX-i përfshihet edhe në një tjetër skandal(video)
Misioni i EULEX-it përfshihet edhe në një skandal tjetër. Dy ish-pjesëtarë të këtij misioni, Romuald Pichard dhe prokurorja Isabella Arnal, pritet të hetohen për afërsinë e tyre me politikanë të fuqishëm kosovarë, të cilët dyshohet të kenë orkestruar aktakuzën kundër ish-ministrit të Transportit, Fatmir Limaj.
Bëhet fjalë për rastin e MTPT-së, në të cilin Fatmir Limaj akuzohet për krim të organizuar dhe korrupsion, raporton KTV.
Pichard, që ka qenë këshilltar i ish-shefit të EULEX-it, dyshohet se ka pasur lidhje të afërta me njerëz të PDK-së, përkatësisht me kreun e Shërbimit Informativ të Kosovës, Kadri Veseli.
Për përpilimin e dosjeve me pretendime të pavërteta, në rastin e Ministrisë së Transportit, do të hetohet edhe prokurorja Isabelle Arnal.
Për këto ka folur publikisht edhe i akuzuari Fatmir Limaj, i cili ka thënë se është i gatshëm t’ua ofrojë të gjitha dëshmitë hetuesve të EULEX-it për të dy këta persona, transmeton Koha.net.
Por, pretendimet e Limajt nuk preferon t’i komentojë Misioni Evropian për Sundim të Ligjit EULEX. Ky mision është izoluar pas skandalit të denoncuar nga prokurorja Maria Bamieh.
als_Latn als_Latn als_Latn als_Latn als_Latn als_Latn als_Latn